Jyllandsposten, 1840-09-22
(Jndsendt.) I denne Tid har en Mand forladt vor Egn, der afgiver et ikke umærkeligt Exempel paa, hvor lunefuld Fru Fortuna er ved Uddelelsen af sine Gaver. Denne Mander Hr. Wedel, der, ankommen her til Egnen med en Formue af en halv Snees Tusinde, for Størstedelen, vunden i Lottoriet, efterat have i 5 Aar hjemsøgt vor Egn, ved Salget af Hessel Gods, forlader Egnen med en Formue af 40,000 Rbd. Jndsenderen, der vel er iblandt Tallet af de Mange, der have havt Affaires med Hr. W., men som dog er En af dem i Egnen, der ere meest velvillige stemte for ham, fandt ikke Leilighed til – ligerviis hiin gamle Snedker - at hilse paa Hr. W. ved hans Afreise. Han vil derfor efter sende nogle heelt velmeente Ønsker, saasom: at Hr. W. maatte obtinere et heldigt Jndkjøb af et Gods paa en af Øerne - helst en ganske lille Ø - og at han maatte finde sig saa tilfreds der, at han ikke atter kommer til Jylland, men bliver der – ja for Alting bliver der, – at han ikke der, som ved Hessel, maatte finde en Sælger at give Aftægt, der, som den gamle Naarige Kammerraad paa Hessel, er saa underlig at leve næsten et heelt Aar efter at Skjøder og øvrige Papirer ere i Orden, og som røbede en saa mærkelig Tendens til at leve, at det hartad varede et Aar inden han ærgrede sig ihiel, – at han maatte finde Tienere, der vide at skjønne paa, hvilket udmærket Middel den daglige Udøvelse af Huustugten er for deres Legemers Tarv, Aandens Opvækkelse, Friskhed og Munterhed, og som ikke strax løbe til Herredsfogden med disse dumme, Politiretsklager, - at Hr. W. maatte finde Fæstebønder, der vide bedre end Hessel Bønder at vurdere det skjønne patriarkalske Forhold, der opstaaer ved en rigtig Opfattelse og en deraf udgaaet praktisk Anvendelse af Begrebet "Trælbonde, – der vide at ansee det som velfortjent faderlig Revselse, naar deres Herre - som t. Ex. i den knappe Fodertid, Foraaret 1837 – lader holde almindelig Udpantningsauction og derunder sig selv tilslaae Køer for 4 a 5 Rbd. pr. Stk., hvis Jndløsning siden bliver nægtet, – lader holde 2 Gange Udpantningsauction hos samme Jndivid over Effecter, der eengang ere indkjøbte af Fattigvæsenet til Restanten, &c. at Hr. W. maa træffe Fæstebønder, der aldrig finde sig beføiede til denne ubehagelige Opvartning en masse for Huusbonden og ikke sætte denne i den ubehagelige Nødvendighed at udholde og at tabe Processer, – at Hr. W. ikke oftere maa komme i den hjertegribende Nødvendighed, i eet Aar at holde 3 Executions- og 2 Auctionsforretninger hos en ulykkelig Forpagter, og ikke maae faae Processer og Sviin eller slige urene Kreaturer, – at det Tilfælde aldrig tiere maa møde Hr. W., ved Fraflyttelse fra en Eiendom at træffe jublende, grinende og syngende Tjenestefolk og en gammel 80aarig Snedker, der kommer med et vistnok aldeles ugrundet Krav paa tilgodehavende Arbeidsløn, og efterat være dette afslaaet, lader sig høre med en Mængde for Anledningen heelt ubetimelige Talemaader. - Overalt ønsker man Hr. W., at han i sin nye Kreds maa finde Folk, der vide at fatte hans Værd, hans fredelige og blide Characteer, og som ikke i denne Henseende ere saa umodtagelige som Folk her i Egnen, blandt hvilke Jndsenderen vistnok er den, der mener ham det bedst.